KOMUNIKAZZJONI TAL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT EWROPEW EKONOMIKU U SOĊJALI U LILL-KUMITAT TAR-REĠJUNI IS-SEMESTRU EWROPEW 2013 RAKKOMANDAZZJONIJIET SPEĊIFIĊI GĦALL-PAJJIŻI NIEĦDU L-EWROPA LIL HINN MILL-KRIŻI /* COM/2013/0350 final */





KOMUNIKAZZJONI TAL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT EWROPEW EKONOMIKU U SOĊJALI U LILL-KUMITAT TAR-REĠJUNI IS-SEMESTRU EWROPEW 2013 RAKKOMANDAZZJONIJIET SPEĊIFIĊI GĦALL-PAJJIŻI NIEĦDU L-EWROPA LIL HINN MILL-KRIŻI 1. Introduzzjoni Darba fis-sena, il-Kummissjoni tirrevedi l-prestazzjoni ekonomika u soċjali ta' kull Stat Membru tal-UE u tagħmel rakkomandazzjonijiet speċifiċi għall-pajjiżi biex iservu ta' gwida għall-politiki nazjonali fis-sena li tkun ġejja. Quddiem l-isfond ta' kriżi profonda ekonomika u finanzjarja, li qed tikkawża diffikultajiet soċjali għal ħafna, kif ukoll tal-previżjonijiet li kellna reċentement li juru li l-UE qiegħda bil-mod il-mod tirkupra minn riċessjoni mtawla, ir-rakkomandazzjonijiet ta' din is-sena se jiġi miflija bir-reqqa. L-iskop ta' sorveljanza regolari mill-Kummissjoni huwa li: · Jiġu identifikati l-isfidi maġġuri ekonomiċi u soċjali għall-UE u għaż-żona tal-euro, li jirriflettu l-interdipendenza dejjem tikber bejn l-ekonomiji tagħna. · Sabiex jiġi evalwat il-progress, jintgħarfu s-sinjali ta' twissija tal-problemi aktar kmieni milli kien isir qabel u permezz ta' rakkomandazzjonijiet jiġu ggwidati l-Istati membri biex jimplimentaw il-politiki tagħhom b'modi li jistgħu jgħinu lill-UE taġġusta u tikber b'mod sostanzjali, u tipprovdi impjiegi u livelli ta' għixien diċenti għaċ-ċittadini kollha tagħha. L-analiżi tal-Kummissjoni ppreżentata biswit ir-rakkomandazzjonijiet tal-2013 turi li l-UE qed tagħmel tibdil durabbli u qed tikkonfronta l-problemi strutturali serji li nġemgħu matul l-aħħar deċenju. Dawn il-bidliet qed iseħħu quddiem l-isfond globali tal-ħtieġa ta' riforma fl-aktar ekonomiji avvanzati u ta' żvilupp ekonomiku qawwi fl-ekonomiji emerġenti. L-Istati Membri huma impenjati f'riformi meħtieġa u qed jaħdmu qatigħ biex iġibu l-finanzi pubbliċi taħt kontroll. Il-pass u l-impatt ta' dawn l-isforzi ivarja skont il-pajjiżi - l-aġġustament jidher aktar biċ-ċar f'pajjiżi tal-programm u fl-Istati Membri l-aktar vulnerabbli. L-isfida hi biex jiġu implimentati r-riformi li dwarhom hemm qbil, xi kultant b'urġenza u b'ambizzjoni akbar. Fejn il-Kummissjoni jkun jidhrilha li jkunu meħtieġa miżuri aktar qawwija, dawn jitfissru fir-rakkomandazzjonijiet. Matul l-aħħar ħames snin, l-isforzi kienu kkonċentrati fuq il-ġestjoni ta' kriżi, ir-restawr tal-istabilità finanzjarja u t-tisħiħ tal-euro, bħala prerekwiżiti għat-tkabbir fil-futur. Fuq perjodu ta' żmien qasir, l-irkurpu qed jittellef mil-livelli għolja ta' dejn - sew pubbliku kif ukoll privat - akkumulat f'ħafna Stati Membri u għaliex it-tiswija tas-settur bankarju qiegħda ddum biex tħalli l-frott. Barra minn dan, id-daqs u l-urġenza tal-iżbilanċi li nbnew matul l-aħħar snin wasslu għal aġġustamenti sinifikanti li issa jridu jsiru simultaneament madwar l-Ewropa, b'interdipendenza qawwija bejn l-ekonomiji tal-UE. Hemm bżonn ta' aktar żmien milli hu mixtieq biex tinstab triq ta' tkabbir aktar sostenibbli. L-impatt fuq is-soċjetà ta' ħafna snin mingħajr tkabbir, jew tkabbir żgħir, iħalli effetti mifruxa, b'livelli għolja ħafna ta' qgħad u ta' faqar li qed jiżdied f'diversi partijiet tal-Ewropa. Il-livell ta' inugwaljanzi u l-kwistjonijiet tal-ġustizzja issa jinsabu fiċ-ċentru tad-dibattitu pubbliku, ħapa li turi li l-politiki ta' suċċess iridu mhux biss ikunu mfassla tajjeb iżda wkoll li jrid ikollhom appoġġ politiku u soċjali. Il-fatt li ftit teżisti tama li titjieb is-sitwazzjoni fis-suq tax-xogħol fuq perjodu ta' żmien qasir se jkun ta' prova ulterjuri għas-sistemi tas-sigurtà soċjali fl-Istati Membri. Irid jgħaddi ż-żmien biex l-effetti pożittivi tad-deċiżjonijiet li qed jittieħdu llum jħallu l-frott biex tinkiseb ekonomija li tkun aktar dinamika, li tikber aktar u li toħloq aktar impjiegi. L-Ewropa teħtieġ il-konsolidazzjoni fiskali - it-tkabbir sostenibbli ma jistax jinbena fuq id-dejn insostenibbli - u l-Ewropa teħtieġ tkabbir reali biex b'hekk in-nies ikunu jistgħu jsibu impjieg xieraq. Il-kwistjoni tal-qgħad fost iż-żgħażagħ teħtieġ azzjoni speċifika u urġenti. Peress li l-kriżi preżenti hija strutturali kif ukoll ċiklika, il-pass tar-riformi irid jitħaffef madwar l-UE sabiex jiġi żgurat l-irkupru u l-kisba mill-ġdid tal-bilanċ fl-ekonomija. Il-pajjiżi b'defiċit iridu jqawwu l-kompetittività tagħhom filwawt li l-pajjiżi b'bilanċ favorevoli jridu jneħħu l-ostakoli strutturali li hemm għat-tkabbir tad-domanda domestika. Ir-riformi strutturali jistgħu jkunu diffiċli iżda jgħinu biex jinfirex il-piż tal-aġġustament u biex il-benefiċċji jinfirxu b'mod ekwu madwar is-soċjeta. It-tnaqqis tal-burokrazija għan-negozji tgħin fit-tkabbir ta' ambjent li jkun favorevoli għan-negozju, it-tnaqqis tal-kosti tas-servizzi jgħin lill-grupp li għandhom introjtu baxx, u amministrazzjoni pubblika aktar effiċjenti tipprovdi servizzi ta' kwalità aħjar, u servizzi soċjali li jkunu ta' anqas piż finanzjarju. Hemm il-ħtieġa għal miżuri ta' appoġġ aktar qawwija għal min hu qiegħed, speċjalment dawk li ilhom qiegħda għal żmien twil, biex jingħataw l-għajnuna jakkwistaw il-ħiliet jew l-iggwidar meħtieġa biex jakkwistaw impjiegi ġodda, kif ukoll għaż-żgħażagħ biex jingħataw għajnuna jkollhom suċċess fit-tranżizzjoni mill-edukazzjoni għax-xogħol. Hemm il-ħtieġa li jinstabu soluzzjonijiet għan-negozji bi pjani ta' negozju sodi li ma jkunux jeħtieġu ffinanzjar. Hemm il-ħtieġa fost l-Istati Membri kollha għal aktar investiment fit-twettiq tas-sistema edukattiva, li tingħata l-possibbilta lin-nies li jakkwistaw il-ħiliet meħtieġa għas-seklu wieħed u għoxrin u biex tingħata spinta lill-innovazzjoni u lill-kompettività. L-azzjoni tal-BĊE ikkontribwiet b'mod deċiżiv għat-tneħħija tal-perċezzjoni ta' riskju għall-istabbilità taż-żona tal-euro Madankollu, it-trażmissjoni ta' rati ta' imgħax aktar baxxi u r-restawr ta' self normali lill-ekonomija, speċjalment fil-periferija tal-UE, għadhom batuti. Se jkun essenzjali li titlesta l-arkitettura tal-Unjoni Ekonomika u Monetarja (EMU), b'mod partikolari l-Unjoni Bankarja, sabiex jintrifed it-tkabbir sostenibbli u sabiex ma jitħalliex li jerġgħu jitfaċċaw l-iżbilanċi. L-analiżi tal-Kummissjoni tal-programmi nazzjonali ta' riforma turi biċ-ċar li l-Istati Membri jistgħu jagħmlu aktar biex jgħinu lilhom infushom u biex jergħu lura għat-tkabbir u jmexxu lill-Ewropa lil hinn mill-kriżi. Fi gradi differenti, in-nuqqas ta' tneħħija tal-ostakoli u tal-ħtif tal-opportunitajiet, ir-reżistenza għat-tibdil u n-nuqqas ta' sens ta' urġenza f'xi pajjiżi, dan kollu jikkontribwixxi għal ambjent li ma jgħinx biex in-negozju jiffjorixxi u biex jinħolqu l-impjiegi. Id-dewmien fit-twettieq tar-riformi meħtieġa iwassal biss biex jiżdiedu l-kosti aħħarijiet finanzjari, ekonomiċi u soċjali. L-iskala ta' dawn l-isfidi titlob minn dawk kollha involuti, inklużi l-imsieħba soċjali u s-soċjetà ċivili biex jaħdmu flimkien sabiex jiżviluppaw u jimplimentaw ir-reazzjonijiet it-tajba. Il-preservazzjoni u l-approfondiment tas-suq uniku Ewropew se jkunu essenzjali biex jinkisbu dawn l-għanijiet komuni 2. L-evalwazzjoni ġenerali L-isfidi li qed taffaċċja l-Unjoni huma kumplessi u jistgħu jiġu kkonfrontati biss permezz ta' reazzjoni komprensiva li ġġib flimkien il-livell tal-UE u dak nazzjonali tat-tfassil tal-politika u l-implimentazzjoni tagħha. Dan huwa objettiv maġġuri tal-proċess tas-Semestru Ewropew. L-analiżi dettaljata li tirfed dan il-pakkett turi li: · L-ekonomija tal-UE qiegħda ssib bilanċ mill-ġdid F'dawn l-aħħar snin saru, jew ġew inizjalati, riformi ta' portata kbira - sabiex jiġu kkoreġuti żbilanċi tal-passat u sabiex l-ekonomija tiġi indirizzata lejn triq aktar sostenibbli. Id-defiċits kbar u persistenti fil-kontijiet kurrenti li dehru f'diversi pajjiżi tnaqqsu b'mod sinifikanti, ħaġa li naqqset ir-riskju li jkun hemm interruzzjonijiet ħabta u sabta fl-iffinanzjar estern ta' dawn l-ekonomiji Filwawt li xi wħud minn dawn ir-riformi se jieħdu ż-żmien biex iħallu l-effett tagħhom, diġa qed jidher titjib madwar l-Ewropa, pereżempju fejn tidħol l-prestazzjoni tal-esportazzjoni jew ir-rati ta' imgħax imħallsa fuq id-dejn sovran. · Il-qgħad, inkluż fost iż-żgħażagħ u għal tul ta' żmien, leħaq livelli għolja mhux aċċettabbli u x'aktarx li jibqa' għoli fil-futur qarib, ħaġa li titlob azzjoni determinata u urġenti. Saru riformi biex titjieb ir-reżiljenza u l-flessibilità tas-suq tax-xogħol f'diversi partijiet tal-Ewropa iżda jrid jgħaddi ż-żmien biex dawn jipprovdu impjiegi ġodda madwar l-ekonomija. · Il-konsolidazzjoni fiskali għadha għaddejja u qed tkun ta' għajnuna biex il-finanzi pubbliċi jinġiebu taħt kontroll. Madankollu, il-fatt li l-popolazzjoni f'ħafna Stati Membri qed tikber fl-età huwa ta' sfida għas-sostenibilità finanzjarja futura tagħhom fejn jidħlu l-pensjonijiet u l-kura tas-saħħa, u għalhekk hija meħtieġa azzjoni issa sabiex l-Ewropej ikunu jistgħu jibqgħu jgawdu livelli għolja ta' ħajja fil-futur. · Ir-riformi strutturali huma essenzjali biex ikun jista' jiskatta t-tkabbir u jservu r-rwol doppju ta' tnaqqis tal-qgħad u r0restawr tas-sostenibilita tal-finanzi pubbliċi. Ir-rerstawr tal-kompetittività doomestika hija wkoll kruċjali biex jinħatfu opportunitajiet ta' tkabbir madwar id-dinja. Hemm għadd ta' lezzjonijiet ta' politika li jistgħu jittieħdu mill-analiżi. · Hemm bżonn ta' aktar miżuri biex jiġu indirizzati l-livelli għolja ta' dejn pubbliku u privat f'ħafna Stati Membri, u l-proċess ta' tnaqqis fl-ingranaġġ ta' ekonomiji li għandhom dejn akbar milli jifilħu jrid jitkompla u jiġi ġġestit bil-galbu. Kif juri l-istħarriġ dwar is-self tal-BĊE, hija prijorità li tkompli titjieb is-sitwazzjoni tas-settur bankarju sabiex dawn ikunu jistgħu jindirizzaw il-fondi lejn il-partijiet produttivi tal-ekonomija, b'mod partikolari lejn l-SMEs. Hawnhekk jista' jkollhom rwol importanti skemi ġodda li jipprovdu l-iffinanzjar lill-ekonomija reali, żviluppata mill-Kummissjoni u mill-BEI, bl-involviment tal-BĊE. L-iffinanzjar tal-investiment mill-fondi strutturali tal-UE se jkollu rwol kruċjali f'partijiet mill-UE fis-snin li ġejjin. Il-promozzjoni ta' sorsi alternattivi ta' ffinanzjar u t-tnaqqis tad-dipendenza tradizzjonali tal-kumpaniji fuq l-iffinanzjar tal-banek hija wkoll essenzjali sabiex ikun jista' jiġi rrestawrat is-self normali lill-ekonomija. · L-Istati Membri b'livelli għolja ta' qgħad jeħtieġ li jħaffu l-pass tal-miżuri attivi tas-suq tax-xogħol, bħal ma huma taħriġ u servizzi għall-impjiegi. Huma rakkomandati riformi ulterjuri biex jiġi ffaċilitat l-aċċess għall-impjiegi, biex ma jkunx hemm irtirar kmieni mis-suq tax-xogħol, biex jitnaqqsu l-kosti tax-xogħol u biex tiġi miġġielda l-frammentazzjoni tas-suq tax-xogħol. L-imsieħba soċjali għandhom rwol ċentrali biex ikunu ta' għajnuuna biex dawn il-politiki jitfasslu u jitħaddmu. Is-sitwazzjoni taż-żgħażagħ qiegħda hija preokkupazzjoni partikolari u qed tiġi rakkomandata azzjoni fuq il-linji tal-Garanzija taż-Żgħażagħ tal-UE proposta mill-Kummissjoni u li issa seħħ qbil dwarja fost l-Istati Membri tal-UE. · L-Istati Membri irid jagħmlu aktar biex jixprunaw il-kompetittività tal-ekonomiji tagħhom. Il-kosti tax-xogħol għandhom rwol importanti u jridu jinżammu konformi mat-tkabbir tal-produttività u se jibqgħu taħt skrutinju mill-qrib. Hija wkoll essenzjali kompetizzjoni akbar fis-swieq tal-prodotti u s-servizzi biex jiżdiedu l-livelli tal-produttività tal-ekonomija u biex jitbaxxew il-prezzijiet. Fl-istess ħin, l-Ewropa ma tistax u mhux se tikkompeti fl-ekonomija globali biss fuq il-kosti. Qabel il-kriżi u matulha ma sarx l-investiment neċessarju madwar l-Istati Membri kollha fl-edukazzjoni u fil-ħiliet, ir-riċerka u l-innovazzjoni u l-effiċjenza fl-użu tar-riżorsi. In-nunqqas ta' ħiliet, prodotti u servizzi meħtieġa huwa ta' theddida serja għall-prospetti futuri ta' tkabbir fl-Ewropa u għalhekk hija meħtieġa azzjoni malajr ta' rimedju f'dawn l-oqsma, f'konformità mal-għanijiet Ewropa 2020. · Huma meħtieġa b'mod urġenti sforzi akbar biex jinħolqu sitwazzjonijiet li jiffavorixxu l-iżvilupp tan-negozji - pereżempju, għad hemm bżonn ta' titjib sostanzjali fil-funzjonament tal-industriji tan-netwerk, ta' kompetizzjoni f'setturi kruċjali tas-servizzi, bħall-bejgħ bl-imnut, tal-ħtieġa li jingħata aċċess eħfef għal ċerti professjonijiet u attivitajiet, kif ukoll fejn tidħol l-effettivita tal-amministrazzjoni pubblika. · L-Istati Membri li għandhom bilanċi favorevoli u spazju fiskali suffiċjenti jistgħu jagħmlu aktar biex inaqqsu t-taxxi għolja u l-kontribuzzjonijiet tas-sigurtà soċjali li huma jimponu fuq pagi baxxi. Żviluppi li seġew dan l-aħħar f'pajjiżi ta' bilanċ favorevoli qed ikunu ta' kontribut biex isostu d-domanda u għandhom ukoll effett pożittiv li jinfirex f'naħat oħra tal-UE. Dawn l-Istati Membri jistgħu wkoll jixprunaw id-domanda domestika billi jiftħu s-settur tas-servizzi tagħhom permezz tat-tneħħija ta' restrizzjonijiet u ostakoli għad-dħul mhux ġustifikati, biex b'hekk is-servizzi jkunu jistgħu jsiru aktar aċċessibbli finanzjarjament għal gruppi li għandhom introjtu baxx u b'hekk jiġu promossi opportunitajiet ġodda ta' investiment. · Fid-dawl tal-progress reali li sar fit-tnaqqis tad-defiċits tal-baġit, il-grad ta' konsolidazzjoni li diġà seħħ, kif ukoll ta' attività ekonomika aktar dgħajfa milli maħsub, il-Patt ta' Stabilita u Tkabbir jippermetti li jingħata aktar żmien lill-Istati Membri, f'ċerti każi, biex jasli għal livell ta' defiċit taħt it-3% tal-PDG. Madankollu, mhix għażla li jkun hemm laxkezza fuq il-kundizzjonijiet neċessarji u xi Stati Membri għadhom qed jaffaċċjaw ħtiġijiet sinifikanti ta' aġġustament. Fil-każ ta' xi wħud minnhom, il-Kummissjoni qed tipproponi li jingħataw aktar żmien biex jikkoreġu d-defiċits eċċessivi tagħhom. This extra time is not being proposed to relax efforts – on the contrary, it is to be used to reduce the structural budgetary deficit, intensify reforms and pave the way for sustainable recovery. · Jista' jsir, u għandu jsir aktar biex jitjiebu l-effiċjenza tan-nefqa pubblika u l-ġustizzja u l-effettività tas-sistema fiskali bħala parti mill-istrateġiji fiskali fuq perjodu ta' żmien medju. L-ineffiċjenza li hija integrata fl-għamla ta' ċerti sistemi nazzjonali tat-taxxa (pereżempju xi rati mnaqqsa u eżenzjonijiet oħra ta' taxxa) hemm bżonn li jiġu kkonfrontati. Huwa wkoll meħtieġ li titqawwa l-ġlieda kontra l-frodi u l-evazjoni tat-taxxa. Filwaqt li l-prijoritajiet huma differenti, hemm diversi linji ta' azzjoni li huma rakkomandati biex jintlaħaq dan l-effett. · Is-sens ta' ġustizzja huwa essenzjali għas-sostenibbiltà u l-effettività tar-riformi. Il-kriżi diġà kellha impatt fit-tul fuq dawk l-aktar żvantaġġati fis-soċjeta tagħna, bis-sehem tal-persuni fir-riskju tal-faqar jinsab jiżdied f'ħafna pajjiżi. L-Istati Membri jeħtiep li jinvestu fil-kapital uman tagħhom u filli jipprovdu liċ-ċittadini tagħhom b'servizzi adekwati. Hemm il-bżonn ta' attenzjoni akbar għall-impatt distributtiv tar-riformi, biex jiġi żgurat li dawn jipproduċu riżultati durabbli għall-benefiċċju ta' kulħadd. Diversi Stati Membri jeħtieġ li jagħtu aktar attenzjoni għall-ġlieda kontra l-forom differenti ta' faqar - il-faqar fost it-tfal, in-nuqaas ta' akkomodazzjoni, il-faqar ta' dawk li għandhom impjieg u d-dejn eċċessiv tal-unitatjiet domoestiċi - u biex jiżguraw li l-effettività tas-sistemi tas-sigurta soċjali li jikkonċernaw lil dawn affettwati. Id-deċiżjonijiet diġà meħuda fil-livell tal-UE kienu ta' kontribut għall-isforzi ta' riforma tal-Istati Membri, iżda hemm bżonn ta' azzjoni urġenti ulterjuri: · L-Istati Membri li esperjenzaw għelt finanzjarju maġġuri, jistgħu jagħmlu użu minn garanziji ta' kontinġenza maħluqa fil-livell tal-UE[1]. Fejn ingħatat assistenza finanzjarja tal-UE/tal-FMI, din hija suġġetta għal kundizzjonijiet stretti. L-implimentazzjoni ta' dawn il-programmi għaddejja kif mistenni u qed tiġi mmonitorjata mill-qrib. · Diversi proposti pendenti għal leġiżlazzjoni tal-UE għandhom il-potenzjal li jilliberaw it-tkabbir u l-opportunitajiet ta' impjiegi, pereżempju fil-qasam tas-servizzi u billi tiġi esplojtata l-ekonomija diġitali. Il-Kummissjoni se tirrapporta dwar il-progress li sar bħala parti mill-Patt għat-Tkabbir u l-Impjiegi fil-Kunsill Ewropew ta' Ġunju 2013. · Il-Kummissjoni pproponiet Pakket għall-Impjiegi taż-Żgħażagħ f'Diċembru 2012 li jinkludi l-istabbiliment ta' Alleanza Ewropew għall-Apprendistati. Ipproponiet ukoll Garanzija għaż-Żgħażagħ biex tiżgura li ż-żgħażagħ kollha Ewropej jingħataw offerta ta' impjieg ta' kwalità tajba, edukazzjoni għolja jew taħriġ, apprendistat jew kors ta' taħriġ fi żmien erba' xhur milli jitilqu mill-iskola jew milli jispiċċaw qiegħda. Din il-Garanzija taż-Żgħażagħ ġiet adottata mill-Kunsill f'April 2013. Bħala parti mill-qafas finanzjarju pluriennali ġew imwarrba EUR 6 biljun biex jitħaddmu biswit il-Fond Soċjali Ewropew, permezz ta' Inizjattiva tal-Impjiegi taż-Żgħażagħ biex tappoġġja l-Garanzija għaż-Żgħażagħ. Sa mill-2012 il-Kummissjoni qed taħdem permezz ta' Timijiet ta' Azzjoni dwar l-Impjiegi għaż-Żgħażagħ biex tgħin lill-Istati Membri bl-ogħla livelli ta' qgħad fost iż-żgħażagħ biex jirriproggrammaw l-iffinanzjar strutturali tal-UE u jimmirawh lejn iż-żgħażagħ. Qiegħda wkoll tmexxi sħubija fost dawk interessati biex jiġi kkonfrontat in-nuqqas ta' ħiliet ta' ICT (teknoloġiji tal-informazzjoni u l-komunikazzjoni) fl-UE u biex jimtlew il-ħafna miljiet ta' eluf ta' postijiet battala li hu pprojettat li jkun hemm għal dawn il-ħiliet. · Il-governanza ekonomika tal-UE issaħħet permezz ta' leġizlazzjoni li għaddiet dan l-aħħar. L-implimentazzjoni tagħha se ttejjeb il-kredibilita tal-proċess ta' riforma li għaddej. It-Trattat dwar l-istabilita, il-koordinazzjoni u l-governanza fl-UME issa huwa applikabbli. Il-Patt ta' Stabilità u Tkabbir issaħħaħ u ġiet stabbilita l-Proċedura dwar l-Iżbilanċi Makroekonomiċi l-ġdida (is-"six-pack") Leġiżlazzjoni ġdida li ssaħħa il-koordinazzjoni tal-politiki fi ħdan iż-żona tal-euro (it-"Two-Pack") se tidħol fis-seħħ fit-30 ta' Mejju 2013. · Il-qafas tal-UE jissaħħaħ aktar meta jittieħdu passi ulterjuri biex l-UEM tissaħħaħ aktar speċjalment permezz tal-istabbiliment tal-Unjoni Bankarja u t-tlestija tas-sett ta' strumenti ta' aġevolar finanzjarju provdut mill-Mekkanżmu Ewropew ta' Stabilità. Qed isiru wkoll diskussjonijiet dwar modi kif tista' tissaħħaħ id-dimensjoni soċjali tal-UME. · Hekk kif ikun jista' jintlaħaq ftehim dwar il-qafas finanzjarju pluriennali tal-UE l-ġdid, tkun tista' titnieda ġenerazzjoni ġdida ta' strumenti finanzjarji tal-UE -bħal ma huma Horizon 2020 għar-riċerka u l-Faċilità Nikkollegaw l-Ewropa għall-infrastruttura -għal tkabbir intelliġenti, sostenibbli u inklużiv. Immirar aħjar tal-fondi strutturali fuq it-tkabbir, il-kompetittività u l-impjiegi jista' jipproduċi stimulu qawwi għat-tkabbir f'diversi Stati Membri, fejn parti kbira tal-investiment pubbliku hija kkofinanzjata mill-baġit tal-UE. Ir-rakkomandazzjonijiet speċifiċi għall-pajjiżi ta' din is-sena huma importanti b'mod partikolari peress li l-Istati Membri u r-reġjuni bħalissa qegħdin jidentifikaw il-prijoritajiet tagħhom għall-politika ta' koeżjoni għall-perjodu 2014-2010. 3. Linji ewlenin ta' azzjoni Is-Semestru Ewropew jibda bil-pubblikazzjoni mill-Kummissjoni tal-Istħarriġ Annwali dwar it-Tkabbir. Għall-2013, il-Kummissjoni żammet l-istess ħames prijoritajiet li kellha fl-2012: · Titkompla l-konsolidazzjoni fiskali differenzjata, favorevoli għat-tkabbir · Jiġi restawrat is-self normali lill-ekonomija · Jiġu promossi t-tkabbir u l-kompetittività għal-lum u għal għada · Jiġu kkonfrontati l-qgħad u l-konsegwenzi soċjali tal-kriżi · Tiġi mmodernizzata l-amministrazzjoni pubblika. Il-Kunsill Ewropew approva dawn il-prijoritajiet f'Marzu 2013 u stabbilixxa l-qafas għall-azzjoni mill-Istati Membri f'dawn l-oqsma. L-Anness 1 jipprovdi ħarsa ġenerali tar-rakkomandazzjonijiet għal kull Stat Membru bħala parti minn dan il-pakkett. L-Anness 2 jiġbor fil-qosor il-progress lejn il-miriet ta' Ewropa 2020. Fid-dokument ta' ħidma tal-persunal u fil-fiches tematiċi kumparattivi ppubblikati fuq il-websajt ta' Ewropa 2020 hemm aktar informazzjoni ta' sfond. Il-Kummissjoni għamlet ukoll rakkomandazzjonijiet għaż-żona tal-euro. Il-Grupp tal-euro għandhom jkollu rwol attiv fis-sorveljanza msaħħa taż-żona tal-euro billi jiżgura pożizzjoni ta' politika ġenerali koerenti u l-implimentazzjoni ta' riformi meħtieġa għall-istabilità u t-tkabbir tal-ekonomija. Il-Grupp tal-euro se jkollu wkoll rwol partikolari fid-diskussjoni u l-koordinament ta' riformi ta' politika "ex-ante" fil-futur, kif ukoll fit-twettiq bla dewmien ta' deċiżjonijiet essenzjali ta' politika, bħal ma huma dawk meħtieġa għat-tranżizzjoni lejn l-Unjoni Bankarja. Dan il-pakkett ta' rakkomandazzjonijeit jibni wkoll fuq l-analiżi dettaljati ppubblikati mill-Kummissjoni fl-10 ta' April 2013 bħala parti mill-Proċedura ta' Żbilanċi Makroekonomiċi. Ir-rakkomandazzjonijiet speċifiċi għall-pajjiż proposti għat-13-il Stat Membru koperti minn din il-proċedura jieħdu dawn l-iżbilanċi f'kunsiderazzjoni. Titkompla l-konsolidazzjoni fiskali differenzjata, favorevoli għat-tkabbir Il-konsolidazzjoni fiskali mhix għan fiha nnifisha iżda mezz biex l-awtoritajiet pubbliċi jerġgħu jakkwistaw is-sovranità fiskali tagħhom biex ikunu jistgħu jinvestu fi tkabbir sostenibbli. Quddiem l-isfond ta' defiċits pubbliċi għolja, u ta' livelli ta' djun dejjem jikbru, il-Kummissjoni kienet qed tinsisti dwar il-ħtieġa ta' konsolidazzjoni fiskali, li tista' sseħħ b'maniera differenzjata u favorevoli għat-tkabbir, b'mod speċifiku għal kull pajjiż. Id-dixxiplina fiskali u t-tkabbir jappoġġjaw lil xulxin b'mod reċiproku sakemm jittieħdu l-miżuri t-tajba. Il-pajjiżi Baltiċi dan l-aħħar taw eżempju: wara reċessjoni qawwija, il-Litwanja, il-Latvja u l-Estonja issa għandhom l-ogħla rati ta' tkabbir ekonomiku fl-UE, 3.6%, 5.6% u 3.2% fl-2012 rispettivament. Dawn it-tliet pajjiżi taw prijorità għall-konsolidazzjoni fiskali u reġgħu kisbu bilanċ fl-ekonomiji tagħhom f'ambjent inċert għall-aħħar. It-titjib ċar li kien hemm fil-kompetittivita tagħhom issa qed iħalli l-frott, ħaġa li tgħinhom jikkonsolidaw il-finanzi pubbliċi tagħhom u jkomplu jnaqqsu l-qgħad, għalkemm il-livelli għolja tal-faqar u tal-esklużjoni soċjali għadhom sorsi ta' preokkupazzjoni. Il-konsolidazzjoni fiskali miexja 'l quddiem madwar l-Ewropa kollha. Id-defiċit tal-UE niżel minn quċċata ta' -6.9% fl- 2009 għal -4% fl-2012 u mistennji jinżel għal -3.4% fl-2013,b'għadd dejjem jikber ta' Stati Membri li jkunu kkoreġew id-defiċits effettivi tagħhom. It-toroq ta' konsolidazzjoni lejn il-miri tad-defiċit u tad-dejn li jistgħu joħorġu llill-Istat Membri 'l barra mill-proċedura tad-defiċit eċċessiv huma bbażati fuq defiċits imkejla f'termini strutturali. Għalhekk, jekk deterjorazzjoni sinifikanti tal-prospetti ekonomiċi twassal għall-mira nominali minkejja l-implimentazzjoni tal-isforz strutturali meħtieġ, l-iskadenza għall-korrezzjoni tad-defiċit eċċessiv tista' tiġi posposta. F'konformità mal-qafas maqbul tal-UE, il-pass tal-konsolidazzjoni fiskali diġà kien aġġustat fil-passat reċenti għall-Greċja, Spanja u l-Portugall, ħaġa li tathom aktar żmien biex jikkoreġu d-defiċits eċċessivi tagħhom, Il-Kummissjoni issa qed taġġorna r-rakkomandazzjonijiet tagħha abbażi tal-aktar informazzjoni reċenti u wara li evalwat l-effettività tal-miżuri li qed jieħdu l-Istati Membri (Kaxxa 1) Kaxxa 1. Is-sitwazzjoni tal-Istati Membri fir-rigward tal-Patt ta' Stabbiltà u ta' Tkabbir, kif rakkomandat mill-Kummissjoni fid-29 ta' Mejju 2013 L-ebda proċedura ta' defiċit eċċessiv || BG, DE, EE, FI, LU, SE Proċedura ta' defiċit eċċessiv abrogata || HU, IT, LT, LV, RO Proċeduri ta' defiċit eċċessiv kurrenti b'data ta' għeluq fl-2013 || AT, DK, CZ, SK Proċeduri ta' defiċit eċċessiv kurrenti b'data ta' għeluq oħra – 2015 jew 2016 || EL, IE, CY, UK Estensjoni proposta ta' data ta' għeluq biex jintlaħqu l-għanijiet fiskali – dati ta' għeluq ġodda għall-2014, l-2015 jew l-2016 || ES, FR, NL, PL, SI, PT L-ewwel pass lejn il-ftuħ ta' proċedura ta' defiċit eċċessiv || MT Azzjoni insuffiċjenti biex jintlaħqu l-għanijiet fiskali fl-2012 – il-proċedura ta' defiċit eċċessiv imsaħħa || BE Bis-saħħa tal-azzjoni meħuda fil-livell tal-UE u tal-isforzi ta' għadd ta' Stati Membri, ir-rati tal-imgħax fuq id-dejn sovran tbaxxew u għadd ta' pajjiżi li xi darba kienu mhedda minn kosti ta' rifinanzjament għojin b'mod mhux sostenibbli issa jistgħu jiffinanzjaw id-dejn tagħhom b'rata ħafna anqas milli kien il-każ sena ilu. Madankollu, meta wieħed iqis il-livelli diġà għolja ħafna ta' dejn, u l-kosti assoċjati ma' popolazzjoni li qed tikber fl-età, is-sitwazzjoni fiskali u finanzjarja tagħhom għadha fraġili. Quddiem dan l-isfond, l-idea li ċerti Stati Membri jingħataw aktar żmien biex jissodisfaw l-objettivi maqbula tagħhom hija maħsuba biex dawn ikunu jistgħu jaċċelleraw l-isforzi biex jirranġaq il-finanzi pubbliċi tagħhom u jwettqu riformi li messhom ilu li saru. L-isforzi ta' riforma jridu jaċċelleraw sabiex jipproduċu b'mod kredibbli r-riżultati mitluba fi żmien skadenzi ġodda u d-defiċits eċċessivi jridu jiġu kkoreġuti. Il-Kummissjoni se żżomm għajnejha mill-qrib fuq is-sitwazzjoni u tuża l-arranġamenti ta' governanza fiskali msaħħa għall-pajjiżi taż-żona tal-euro. L-istituzzjonijiet fiskali jridu jissaħħu, sew fil-livell nazzjonali kif ukoll dak sottonazzjonali, bl-implimentazzjoni ta' oqsfa baġitarji kredibbli u effettivi fuq perjodu ta' żmien medju. In-natura tal-konsolidazzjoni fiskali għandha wkoll l-importanza tagħha. F'ħafna każijiet żdiedu t-taxxi minflok ma tnaqqset l-ispiża. Ġeneralment dan ikun ta' dannu akbar għat-tkabbir milli kieku jseħħ bil-kontra speċjalment f'pajjiżi fejn diġà hemm livelli għolja ta' tassazzjoni. Il-Kummissjoni tirrakkomanda modi ta' kif l-aġġustament fisklali jsir aktar favorevoli għat-tkabbir, billi taġixxi sew fin-naħa tal-introjtu kif ukoll fin-naħa tan-nefqa tal-baġits nazzjonali. Fuq in-naħa tal-introjtu l-istrutturi tas-sistemi tat-taxxa u b'mod partikolari ċ-ċaqlieq tal-bażi tat-taxxa minn fuq il-ħaddiema lejn sorsi oħra huwa aspett essenzjali tar-riformi li għaddejjin. Hija prijorita għal ħafna Stati Membri li jillimitaw it-tassazzjoni fuq il-ħaddiema biex iżidu l-inċentiv li wieħed joħroġ jaħdem u biex jitnaqqas il-kost relattivament għoli tax-xogħol, b'mod speċjali fil-każ ta' ħaddiema b'livell baxx ta' ħiliet (ara l-Kaxxa 2). Naturalment dawn ir-riformi daqstant meħtieġa jridu mbagħad jiġu kkumpensati finanzjarjament minn sorsi oħra ta' introjtu. Iż-żidiet fit-tassazzjoni rikorrenti fuq il-proprjetà jiltaqgħu ma' oġġezzjonijiet politiċi f'għadd ta' Stati Membri iżda jistgħu jitfasslu b'tali mod li jkunu modi effettivi u ġusti ta' kif jinġabar introjtu pubbliku. Aspett ieħor taċ-ċaqlieq tat-taxxa huwa dak lejn taxxi ambjentali, pereżempju billi jiġu intaxxati sorsi ta' tniġġiż u emissjonijiet ta' gassijiet bl-effett ta' serra. Dawn jistgħu jistimulaw l-iżvilupp ta' teknoloġiji ġodda, jippromwovu l-effiċjenza fl-użu tar-riżorsi u l-ħolqien ta' impjiegi "ekoloġiċi", iżda l-impatt ta' prezzijiet tal-enerġija għolja fuq l-unitajiet domestiċi u fuq il-kompetittività, inkluż fuq l-industriji li jikkunsmaw ħafna enerġija, irid ukoll jiġi monitorjat sabiex fil-futur ikunu jistgħu jittieħdu deċiżjonijiet abbażi ta' evidenza soda. Effiċjenza akbar, u ġustizzja akbar fis-sistemi tat-taxa jistgħu jinkisbu billi jitwessgħu l-bażijiet eżistenti tat-taxxa, Il-biċċa l-kbira tas-sistemi tat-taxxa fihom eċċezjonijiet, benefiċċji, rati mnaqqsa u sistemi speċifiċi oħra magħrufa bħala "infieq tat-taxxa". Dawn mhux dejjem ikunu ġustifikati u jistgħu jkunu strumenti ineffiċjenti għall-kisba tal-għanijiet soċjali, ambjentali jew ekonomiċi tagħhom. Jistgħu wkoll idaħħlu trattament tat-taxxa differenzjat bejn kontribwenti li mhux dejjem ikun ġustifikat u għalhekk tonqos il-ġustizzja tas-sistema. Jistgħu wkoll joħolqu opportunitajiet għall-manipulazzjoni u jġibu s-sistema aktar kumplessa u jżidu l-kosti għall-konformita u l-amministrazzjoni. F'diversi Stati Membri żdiedu t-taxxi, iżda l-Kummissjoni tqis li jrid isir aktar biex jitnaqqsu l-ispejjez tat-taxxi u l-eżenzjonijiet, inklużi sussidji li jikawżaw ħsara ambjentali u ekonomika. Pereżempju l-introjtu mill-VAT li realment jinġabar jirrappreżenta biss nofs l-ammont li l-applikazzjoni sħiħa tar-rata standard tal-VAT tipproduċi (Grafika 1). Id-differenza hija riflessjoni tal-livell ta' sospensjonijiet tat-taxxa, ta' toqob fil-liġi tat-taxxa, u ta' nuqqas ta' konformità u f'xi każi ta' amministrazzjoni batuta tat-taxxa, li kollha jnaqqsu l-effettività tas-sistema tal-VAT. Grafika 1 Introjtu reali mill-VAT fl-2011 (% ta' dħul teoretiku b'rati standard) Sors; Il-Kummissjoni Ewropea. Il-proporzjon tal-introjtu mill-VAT jikkonsisti mill-introjti reali mill-VAT miġbura, diviżi bil-multiplikazzjoni tar-rata standard tal-VAT u l-konsum domestiku finali net. Il-valur għoli għal-Lussemburgu huwa spjegat bl-importanza tal-VAT miġbura fuq il-bejgħ lil persuni mhux residenti. Azzjonijiet maħsuba sabiex itejbu l-konformità tat-taxxa u sabiex jiġġieldu l-frodi huma essenzjali sabiex tiżdied l-effikaċja u l-ġustizzja tas-sistema tat-taxxi[2]. Azzjonijiet fuq il-livell nazzjonali, tal-UE u globali jistgħu kollha kemm huma jinteraġixxu hawn sabiex isaħħu s-sistemi tat-taxxa. Il-Kummissjoni hija determinata li tuża l-għodod kollha għad-dispożizzjoni tagħha sabiex iżżid il-ġlieda kontra l-frodi u l-evażjoni u tistieden lill-Istati Membri sabiex jieħdu miżuri fil-livell domestiku u dak tal-UE f'koordinazzjoni ma' Stati Membri oħra. Kaxxa 2. Eżempji ta' miżuri riċenti biex il-piż tat-taxxa ma jibqax fuq bażijiet li jfixklu t-tkabbir BE implimenta xi miżuri biex inaqqas il-kontribuzzjonijiet soċjali għall-SMEs u għal ċerti kategoriji ta' impjegati. Ġie introdott "bonus tax-xogħol" għal dawk b'paga baxxa. Ġie introdott “bonus tax-xogħol“ gġal dawk b'paga baxxa, u dan issaħħaħ billi tnaqqsu l-kontribuzzjonijiet soċjali ta' min iħaddem flimkien ma' kreditu ta' taxxa fuq l-introjtu personali. DK qiegħda tnaqqas gradwalment il-piż tat-taxxa fuq ix-xogħol biex tagħti spinta lill-impjiegi u t-tkabbir. HU naqqset il-kontribuzzjonijiet tas-sigurtà soċjali għal ċerti gruppi fil-mira. FI żiedet il-provvedimenti bażiċi biex tħaffef it-tassazzjoni fuq dawk b'paga baxxa. CZ and EE ppjanaw tnaqqis ġenerali tal-piż tat-taxxa fuq ix-xogħol. Fuq in-naħa tan-nefqa, il-Kummissjoni hija tal-fehma li l-investiment pubbliku fir-riċerka, l-innovazzjoni u l-kapital uman għandu jingħata prijorità, inkluż permezz ta' kosteffiċjenza tal-infieq. Jeżisti lok ta' preokkupazzjoni f'ċerti Stat Membri li għandhom livell baxxi jew li qed jonqsu ta' investiment fl-edukazzjoni (pereżempju BG, EL, IT, SK u RO). Jeżisti wkoll lok biex jinzammu jew jittejbu l-kopertura u l-effettività tas-servizzi tal-impjiegi u l-politiki attivi tax-xogħol, bħal ma hu t-taħriġ għall-qiegħda u l-iskemi ta' garanzija għaż-żgħażagħ, kif ukoll il tittejjeb il-kosteffettività tal-infieq pubbliku f'ħafna oqsma, inklużi l-kura tas-saħħa u l-kura għat-tul. Il-fatt li l-popolazzjoni qed tikber fl-età huwa ta' sfida għas-sostenibilità tal-finanzi pubbliċi, permezz ta' żieda potenzjali fil-kost tal-kura tas-saħħa u tal-pensjonijiet imħallsa mill-istat. Sabiex tkun ta' għajnuna biex din l-isfida tintlaqa' billi tittieħed azzjoni issa, il-Kummissjoni qed tirrakkomanda għal dan l-aħħar żmien li tiżdied l-età tal-irtirar statutorja minima f'konformita maż-żieda fl-istennija tal-ħajja, kif ukoll it-tneħħija ftit ftit ta' skemi tal-irtira kmieni, flimkien ma' sforzi biex jiġu sostnuti t-tagħlim tul il-ħajja u r-rata tal-impjieg ta' ħaddiema akbar fl-età. It-Tabella 1 tiġbor fil-qosor il-bidliet reċenti u dawk imħabbra fl-età tal-pensjoni mill-Istati Membri. Tabella 1. L-età pensjonabbli* madwar l-UE || || Età tal-pensjoni fl-2020 || Aktar żidiet wara l- 2020 || || || Età pensjonabbli fl-2009 || Età pensjonabbli fl-2020 || Aktar żidiet wara l- 2020 W = nisa (jek differenti) || W = nisa (jekk differenti) || || || W = nisa (jekk differenti) || W = nisa (jekk differenti) BE || 65 || || 65 || || || CY || 65 || || 65+ (3) || || BG || 63 || W: 60 || 65 || W: 63 || || LV || 62 || || 63y9m || || 65 fl-2025 CZ || 62 W: 56y8m (1) || 63.8 W: 60y6m (1) || 67+ (2) fl-2044 || LT || 62y6m || W: 60 || 64 || W: 63 || 65 fl-2026 DK || 65 || || 66 || || 67+ (3) || LU || 65 || || 65 || || DE || 65 || || 65,7 || || 67 fl-2029 || HU || 62 || || 64 || || 65 fl-2022 EE || 63 || W: 61 || 64 || || 65 fl-2026 || MT || 61 || W: 60 || 63 || || 65 fl-2026 IE || 66 || || 66 || || 68 fl-2028 || NL || 65 || || 66y8m || || 67+ (3) EL || 65 || W: 60 || 67 || || 67+ (3) || AT || 65 || W: 60 || 65 || W: 60 || 65 fl-2033 ES || 65 || || 66y4m || || 67+ (3) || PL || 65 || W: 60 || 67 || W: 62 || 67 fl-2040 FR || 60(1) || || 62 (1) || || || PT || 65 || || 65 || || IT || 65y4m W: 60y4m || 66y11m || 67+ (3) || RO || 63y4m || W: 58y4m || 65 || W: 61 || 65 / 63 (W) ifl-2030 Sors: Il-Kummissjoni Ewropea * Età li fiha n-nies jistgħu jieħdu l-benefiċċji sħaħ mingħajr tnaqqis attwarju wara rtirar kmieni. Informazzjoni bbażata fuq leġiżlazzjoni adottata sat-30 ta' April 2013. (1) Età minimum, tvarja skont il-kundizzjonijiet bħall-għadd ta' tfal li qed jitrabbew perjodu minimu ta' assikurazzjoni komplut (2) Jiżdied b'xahrejn kull sena sa ma jsiru emendi oħra (3) Aġġustament futur skont kemm tiżdied l-istennija tal-ħajja (4) Età flessibbli tal-irtirar marbuta mal-livell ta' benefċċju || || 63 || W: 61 || 65 || || SK || 62 W: 57y6m (1) || 62+ (3) || || 62+ (3) FI || 63-68 (4) || 63-68 (4) || SE || 61-67 (4) || 61-67 (4) || UK || 65 || W: 60 || 66 || || 67 fl-2028 Fil-qasam tas-saħħa u l-kura fit-tul, l-isfida hija li tiġi bbilanċjata l-ħtieġa għal kura universali maż-żieda fid-domanda minn popolazzjoni li qed tixjieħ, żviluppi teknoloġiċi u aspettattivi dejjem akbar tal-pazjenti f'kull grupp ta' età. Aktar minn 70% taż-żieda projettata fl-infiq pubbliku marbut mal-età hija dovuta għas-saħħa u l-kura fit-tul. Huma meħtieġa riformi sabiex jinkiseb użu aktar effiċjenti tar-riżorsi pubbliċi limitati flimkien ma' aċċess għal kura ta' kwalità għolja. Nerġgħu nistabbilixxu s-self normali lill-ekonomija Il-kundizzjonijiet tas-self, b'mod partikolari f'pajjiżi taħt stress finanzjarju, għadhom ristretti u l-provvista tal-kreditu hija limitata minkejja l-appoġġ massiv ipprovdut mill-gvernijiet u l-politika moneterja akkomodanti tal-BĊE. Is-sitwazzjoni ddeterjorat, b'mod partikolari fil-Greċja, l-Irlanda, il-Portugall u s-Slovenja, iżda wkoll fi Franza, l-Italja u r-Renju Unit. Il-Ġermanja hija l-uniku pajjiż fejn l-SMEs qed jirrappurtaw titjib pożittiv fid-disponibbiltà tas-self tal-banek. Il-kreditu għall-SMEs f'ċerti pajjiżi huwa affettwat mit-tħassib tal-investituri fir-rigward tal-ambjent ekonomiku u finanzjarju dgħajjef. Minbarra dan, it-tiswija li tinsab għaddejja tas-sistema bankarja għadha mhix kompluta. It-tindif tal-karti tal-bilanċ tal-banek għadu prijorità f'bosta Stati Membri sabiex jiġi stabbilit mill-ġdid is-self normali għall-aktar partijiet produttivi tal-ekonomija. Grafika 2. Il-kundizzjonijiet ta' kreditu għadhom issikkati u s-swieq tal-kreditu huma frammentati Kundizzjonijiet ta' kreditu fiż-żona tal-euro Stħarrig dwar is-self mill-banek tal-BĊE Firxa tar-rata tal-imgħax bejn self żgħir u kbir lil korporazzjonijiet mhux finanzjarji Fid-dawl tal-livelli preċedenti insostenibbli ta' dejn pubbliku u privat, il-korrezzjoni li tinsab għaddejja fis-settur finanzjarju hija neċessarja. Madankollu, l-aġġustament ma għandux imur lil hinn minn dak li huwa neċessarju jew ikompli jintbagħat lura minħabba swieq frammentati li jiffunzjonaw ħażin. Għaldaqstant, il-politika pubblika għandha taħdem sabiex issaħħaħ is-settur bankarju, tgħin fit-tneħħija tal-ostakli għall-finanzjament korporattiv u l-investiment fl-infrastruttura. L-enfasi nbidel mis-sejbien tal-kapital għat-tneħħija tal-vulnerabbiltajiet fis-settur bankarju. Eżamijiet armonizzati tal-kwalità tal-assi madwar l-UE għandhom jitwettqu bħala parti mill-proċess ta' tiswija tal-fiduċja fil-banek tal-UE u l-għoti tat-trasparenza lill-assi u l-obbligazzjonijiet tal-banek. Dan għandu jippermetti l-identifikazzjoni tal-punti ta' vulnerabbiltà li fadal u jsaħħaħ il-kunfidenza fis-settur kollu kemm hu. Il-bini ta' Unjoni Bankarja fil-livell Ewropew, b'superviżur uniku u mekkaniżmu tar-riżoluzzjoni uniku, se jkun parti importanti mit-tlestija tar-riforma tas-settur finanzjarju u l-istabbiliment mill-ġdid tas-self normali. Ir-rikapitalizzazzjoni ta' dawk il-banek li jenħtiġuha għandha ssir malajr sabiex il-mekkaniżmu l-ġdid ta' superviżjoni uniku jkun jista' jsir operattiv għal kollox u sussegwentement ikun ikkumplimentat minn mekkaniżmu uniku ta' riżoluzzjoni. L-iżvilupp ta' sorsi alternattivi ta' finanzjament tal-ekonomija, anqas dipendenti mill-finanzjament tal-banek, għandu jkun prijorità. Hemm indikazzjonijiet ta' bidla gradwali fil-finanzjament tal-impriżi lejn is-swieq kapitali, iżda x-xejra hija bil-mod wisq biex tipproduċi impatt fi żmien qasir. Minbarra dan, l-SMEs ta' sikwit ma għandhomx aċċess dirett għall-finanzjament tas-suq tal-kapital. Inizjattivi bħall-oqfsa l-ġodda tal-UE għall-investiment fil-kapital tar-riskju u f'fondi ta' imprenditorija soċjali ntlaħaq ftehim dwarhom u se jtejbu s-sitwazzjoni. Minbarra dan, il-kapital imħallas tal-BEI ġie miżjud b'EUR 10 biljun, li għandhom jgħinu sabiex jiġu rilaxxati sa EUR 180 biljun ta' investimenti addizzjonali madwar l-UE. Dan il-finanzjament addizzjonali se jippermetti self addizzjonali sinifikanti lill-SMEs u li għandu jkopri firxa ġeografika u settorjali wiesgħa. Huwa urġenti li jiżdied il-pass tas-self tal-BEI, b'mod partikolari għall-SMEs. Numru ta' miżuri oħra jistgħu jitħejjew fil-livell tal-UE u tal-Istat Membru sabiex jiġi ffaċilitat l-aċċess tal-SMEs għall-finanzjament mill-banek u minn sorsi oħra, bħat-titjib tal-qafas għal-kapital tar-riskju, swieq iddedikati għall-SMEs u ragruppament tal-SMEs, strumenti ġodda ta' titolizzazzjoni għall-SMEs, it-twaqqif ta' standards għall-valutazzjonijiet tas-sistema ta' evalwazzjoni ta' kreditu għall-SMEs u l-promozzjoni ta' sorsi mhux tradizzjonali tal-finanzjament bħall-kiri, il-finanzjament tal-katina tal-provvista jew il-crowd funding. Il-Patt Ewropew għat-Tkabbir u l-Impjiegi ta' Ġunju 2012 enfasizza l-importanza tal-investiment fl-infrastruttura u rrefera għar-rwol tal-fondi strutturali tal-UE u l-BEI f'dan il-qasam. L-inizjattiva tal-Bonds tal-Proġetti mnedija f'Novembru 2012 jista' jkollha rwol utli fil-ftuħ mill-ġdid tas-swieq tal-kapital tad-dejn fl-Ewropa għall-finanzjament tal-infrastruttura. Issa jenħtieġ li din tiġi mkabbra u żviluppata flimkien ma' strumenti oħra tad-dejn taħt il-Faċilità Nikkollegaw l-Ewropa (2014-2020). F'Marzu 2013, il-Kummissjoni nediet ukoll Green Paper dwar il-finanzjament fit-tul[3] fejn stiednet lill-partijiet interessati sabiex iressqu l-fehmiet tagħhom dwar kif għandu jittejjeb il-finanzjament tal-ekonomija reali u jitneħħew l-ostakli għall-investiment fit-tul. Kaxxa 3. Eżempji ta' sforzi riċenti biex jitħaffef l-aċċess għal finanzjament għan-negozji Biex tindirizza l-kundizzjonijiet stretti tas-self DK ħadet inizjattivi inkluż it-twaqqif ta' fond ta' investiment tal-Istat (Danish Growth Capital) u pakkett ta' żvilupp u kreditu. Skema oħra tipprovdi garanziji għall-kreditu għal selfiet iżgħar mill-bank għas-snin 2013-2015. Il-gvern Estonja qiegħed jappoġġa l-finanzjament tal-kumpaniji permezz ta' KredEx, Enterprise Estonia u l-Fond ta' Żvilupp Estonjan. Il-Polonja stabbiliet garanzija ġdida għall-SME u waqqfet fond tat-tkabbir tal-fondi ġdid mal-Fond Ewropew tal-Investiment u BGK biex tistimola l-investiment fil-kapital ta' riskju, l-ekwità privata u l-fondi intermedji. Fl-Italja ġie mħeġġeġ rikors għall-finanzjament mhux bankarju permezz ta' provvedimenti għal ekwità ġdida tal-kumpaniji, it-twaqqif ta' Fond għat-Tkabbir Sostenibbli u l-introduzzjoni tal-finanzjament kollettiv għal negozji innovattivi li jkun għadhom kemm jiftħu. Ir-Renju Unit stabbilixxa l-Iskema ta' Finanzjament għas-self, li fiha l-banek jistgħu jisselfu b'rata mnaqqsa mill-Bank of England, sakemm jużaw parti mill-flus biex isellfu lin-negozji. Il-fondi strutturali tal-UE u l-azzjoni tal-BEI qegħdin jappoġġaw numru minn dawn l-iskemi. L-Istati Membri, bħall-Isvezja, il-Pajjiżi l-Baxxi u r-Renju Unit, jeħtieġu li jżommu kontroll tal-livell tad-dejn privat u l-vulnerabbiltà tal-unitajiet domestiċi ffaċċjati b'taqlib possibbli fis-suq tal-proprjetà immobbli[4]. Xi miżuri diġà ttieħdu, pereżempju mill-aspett regolatorju u dwar it-tnaqqis tal-inċentivi tat-taxxa favur id-dejn, bħal eżenzjonijiet mit-taxxa fuq ħlasijiet tal-imgħax fuq is-self ipotekarju. Miżuri biex jiġu indirizzati l-iżbilanċi kkawżati minn livelli għolja ta' dejn tal-unitajiet domestiċi u prezzijiet għolja tad-djar qegħdin ukoll jipproduċu riżultati pożittivi billi jnaqqsu l-impatt tas-self riskjuż. L-Istati Membri għandhom ukoll jindirizzaw il-preferenza li teżisti bħalissa fil-biċċa l-kbira tas-sistemi tat-taxxa korporattiva favur id-dejn. Nippromwovu t-tkabbir u l-kompetittività għal-lum u għal għada Bosta Stati Membri qegħdin jesperjenzaw tnaqqis fl-investiment pubbliku u privat[5] u żieda fir-rati tat-tfaddil, xprunati mir-rieda tal-kumpaniji u l-unitajiet domestiċi li jnaqqsu l-livelli eżistenti tad-dejn u/jew iżidu l-assi tagħhom. Filwaqt li huwa meħtieġ min-naħa tal-kumpaniji u l-unitajiet domestiċi individwali, dan għandu t-tendenza li jnaqqas id-domanda aggregata u jitlob sett kumplessiv ta' riformi fis-swieq tal-prodotti u tax-xogħol sabiex jitnaqqas l-impatt negattiv fuq it-tkabbir u jissaħħaħ il-potenzjal tat-tkabbir aktar fit-tul. L-għoti ta' prijorità lit-tkabbir u l-kisba lura tal-kompetittività huma essenzjali biex l-ikrupru jirnexxi u jdum fit-tul. Kif muri mir-riżultati riċenti tal-esportazzjoni fl-Irlanda, Spanja u l-Portugall, aġġustamenti importanti għat-titjib tal-kompetittività tal-ispejjeż u mhux tal-ispejjeż qed jipproduċu effetti pożittivi diġà fuq terminu qasir. L-Istati Membri tad-"defiċit" jenħtieġ li jirriallokaw ir-riżorsi mis-setturi mhux kummerċjabbli (bħad-djar) għal dawk kummerċjabbli. Jenħtiġilhom li jsaħħu l-kompetizzjoni b'mod ġenerali, jiftħu s-servizzi u s-servizzi mhux tas-suq inklużi s-servizzi tan-netwerks. L-Istati Membri "b'bilanċ pożittiv" jistgħu u għandhom jistimulaw id-domanda domestika, pereżempju billi jnaqqsu t-taxxi u l-kontribuzzjonijiet tas-sigurtà soċjali għoljin li jiġbru minn fuq pagi baxxi. L-iżviluppi riċenti tal-pagi u s-swieq tax-xogħol reżiljenti fil-pajjiżi tal-"bilanċ pożittiv" se jikkontribwixxu għall-istimolu tad-domanda domestika u wkoll ikollhom effett sekondarju pożittiv f'postijiet oħra fl-UE. Dawn l-Istati Membri jistgħu jagħmlu iktar biex jiftħu s-settur tas-servizzi tagħhom billi jneħħu r-restrizzjonijiet u l-ostakli mhux ġustifikati għad-dħul, u b'hekk iżidu l-investiment u jagħmlu s-servizzi aktar affordabbli għall-gruppi bi dħul aktar baxx. Fil-passat riċenti, il-kompetittività ta' numru ta' Stati Membri ġiet imxekkla minn żidiet fil-pagi li marru lil hinn mix-xejriet tal-produttività. Għal dawn l-Istati Membri, il-Kummissjoni kienet irrakkomandat eżami tal-mekkaniżmi biex jiġu stabbiliti l-pagi sabiex il-pagi jiġu allinjati mal-iżviluppi fil-produttività, u saru sforzi f'din id-direzzjoni. Xi Stati Membri wettqu riformi leġiżlattivi jew introduċew inċentivi sabiex jagħmlu din il-konnessjoni. F'każijiet oħra, l-iskemi tal-indiċjar tal-pagi ġew parzjalment irriformati jew l-applikazzjoni tagħhom ġiet iffriżata iżda r-riformi strutturali meħtieġa biex l-iżviluppi tal-pagi jintrabtu mal-produttività fuq bażi permanenti għadhom nieqsa. Filwaqt li r-rakkomandazzjonijiet speċifiċi għall-pajjiżi nżammu għall-2013, huma ġew riformulati sabiex iqisu l-bidliet li qed isiru. Huwa ċar li l-Ewropa jenħtiġilha li żżid l-isforzi tagħha għall-innovazzjoni u tkompli bix-xejriet tal-bidla fil-produzzjoni lejn attivitajiet b'valur miżjud għoli. Skont l-aħħar edizzjoni tat-tabella ta' valutazzjoni tal-Unjoni tal-Innovazzjoni tal-Kummissjoni, għad hemm distakk sinifikanti bejn dawk l-Istati Membri bl-aktar riżultati dgħajfa fl-innovazzjoni (BG, RO, LV, PL) u dawk bl-aktar riżultati b'saħħithom (SE, DE, DK, FI). Dan ipoġġi lill-UE kolla hemm hi fi żvantaġġ ma' xi wħud mill-kompetituri ewlenin tagħha. Il-produttività baxxa tirriżulta l-aktar minn kompetizzjoni limitata fis-swieq tal-prodotti u s-servizzi, iżda wkoll minn riżultati fqar fl-edukazzjoni u r-riċerka, u l-inabilità li r-riżultati tar-riċerka jiġu trasferiti f'oġġetti u servizzi għas-suq. Sehem sinifikanti mir-R&Ż privat iffinanzjat pubblikament qed isir permezz ta' għotjiet diretti. Modi alternattivi sabiex jiġu appoġġjati l-kapaċitajiet tal-innovazzjoni, bħal inċentivi tat-taxxa sabiex jiġi stimulat il-finanzjament privat u l-użu strateġiku tal-akkwisti pubbliċi, għandhom jiġu żviluppati. Il-potenzjal kbir ekonomiku u tal-impjiegi tas-settur tas-servizzi għadu mhux qed jiġi sfruttat. Il-Kummissjoni tistma li l-PDG tal-UE jista' jiżdied b'madwar 0,8% u 2,6% jekk l-Istati Membri jneħħu r-restrizzjonijiet fuq il-forniment tas-servizzi f'konformità mad-Direttiva tas-Servizzi. Taħt l-aktar xenarju ambizzjuż, l-akbar gwadanji jinkisbu minn CY, ES, UK, LU, NL, DK, AT, SE u FR[6]. Huma rrakkomandati miżuri konkreti sabiex tittejjeb il-kompetizzjoni fis-settur tas-servizzi, billi jitneħħew l-ostakli fil-bejgħ bl-imnut u r-restrizzjonijiet eċċessivi fis-servizzi professjonali u l-professjonijiet irregolati b'mod partikolari. L-implimentazzjoni sħiħa tad-Direttiva tal-UE dwar is-Servizzi jista' jkollha rwol importanti fl-iżvilupp tas-servizzi transfruntieri u tgħin fiż-żieda tal-produttività fis-swieq domestiċi. It-titjib tal-ambjent tan-negozju b'mod ġenerali, huwa prijorità u ttieħdu bosta passi pożittivi (ara l-Kaxxa 4). Xi wħud minn dawn il-prattiki tajba jistgħu jiġu adottati b'mod aktar wiesa'. Kaxxa 4. Eżempji ta' miżuri meħuda biex jiġu żviluppati attivitajiet ekonomiċi fis-settur tas-seervizzi Regolamenti li jistipulaw il-forma tal-kumpaniji jew li jirrikjedu s-sjieda tal-kapital saru inqas stretti fil-Polonja, il-Ġermanja, Franza, Ċipru u l-Italja minn mindu id-Direttiva dwar is-Servizzi ġiet fis-seħħ. Il-ħtieġa ta' awtorizzazzjoni minn qabel biex jitwaqqfu n-negozji issa ġiet imneħħija fil-każ ta' għadd ta' servizzi fl-Italja u diversi fi Franza. Fis-suq tal-konsumaturi, m'għadx hemm il-ħtieġa ta' test ekonomiku biex jinfetħu ċerti uffiċċji ta' kumpanija fi Spanja u l-Ġermanja. Malta neħħiet ukoll it-tariffi obbligatorji għall-professjonijiet regolati, biex b'hekk in-negozji ġew imħollija jiffissaw il-prezzijiet tagħhom. Huwa meħtieġ ambjent li jappoġġja n-negozju sabiex jiġu inkoraġġiti impriżi ġodda u l-impriżi eżistenti jkunu jistgħu jikbru u jiġbdu l-investiment. Filwaqt li sar xi titjib fl-ambjent tan-negozju fl-aħħar ħames snin, is-sitwazzjoni għadha tvarja ħafna madwar l-Istati Membri. Spanja għandha pjan ambizzjuż biex tnaqqas il-piż amministrattiv - jekk l-abbozz ta' liġi dwar l-Unità tas-Suq jiġi implimentat kif propost hija tista' żżid 1,28% mal-PDG fl-ewwel sena. Pjan importanti ta' simplifikazzjoni tħabbar fi Franza u nkiseb progress sinifikanti dwar l-akkwisti elettroniċi fil-Portugall u l-Litwanja. Il-kwalità, il-kopertura u l-affordabbiltà tal-industriji tan-netwerk huma essenzjali għall-kompetittività tal-ekonomija. Bosta rakkomandazzjonijiet jirrigwardaw l-iżvilupp tal-broadband, il-funzjonament aħjar tas-suq tal-enerġija u titjib fis-settur tat-trasport (ferroviji, ajruporti, portijiet, trasport bit-triq). L-iżvilupp jew rinnovament ta' infrastrutturi ta' importanza ewlenija, f'konformità mal-prijoritajiet tal-UE, għandhom jibqgħu sors importanti tal-attivitajiet. Is-suq tal-ferroviji huwa l-aktar miftuħ fid-Danimarka, l-Isvezja u r-Renju Unit li lkoll raw sehem tas-suq akbar għall-ferroviji. Il-potenzjal tal-ħolqien tax-xogħol tal-ekonomija ekoloġika mhuwiex qed jiġi sfruttat biżżejjed. L-effiċjenza fl-użu tar-riżorsi tagħmel sens ekonomiku u ambjentali u hija aspett integrali tal-kompetittività futura tagħna. L-Istati Membri għandhom iħaffu l-pass fuq dawn l-investimenti bħala parti mill-immodernizzar tal-metodi tal-produzzjoni b'mod aktar sostenibbli. Il-miżuri tal-effiċjenza fl-enerġija għadhom lura, minkejja l-impatt pożittiv tagħhom f'termini ta' impjiegi u ffrankar finanzjarju għall-impriżi u l-unitajiet domestiċi[7]. It-tnaqqis tal-emissjonijiet tas-CO2, partikolarment mis-settur tat-trasport u l-kostruzzjoni, għadhom prijorità ċara, f'konformità mal-impenji tal-UE. Il-potenzjal tas-settur tal-iskart u r-riċiklaġġ għandu jiġi sfruttat. Ġie stmat li l-implimentazzjoni sħiħa tal-leġiżlazzjoni tal-UE dwar l-iskart tiffranka EUR 72 biljun kull sena, iżżid il-fatturat annwali tas-settur b'EUR 42 biljun u toħloq 400,000 impjieg sal-2020[8]. Jiġu kkonfrontati l-qgħad u l-konsegwenzi soċjali tal-kriżi Il-kriżi kellha impatt sever u fit-tul fuq il-livelli tal-qgħad u s-sitwazzjoni soċjali f'bosta partijiet tal-Ewropa. Is-sistemi tal-protezzjoni soċjali għenu sabiex jittaffew l-agħar konsegwenzi soċjali tal-kriżi, għalkemm xi wħud minnhom issa qegħdin isofru pressjoni minħabba t-tul tal-kriżi. Madankollu, kif muri mit-Tabella 2 aktar 'l isfel, hemm żieda fid-disparità madwar l-Istati Membri. F'bosta minnhom, il-livelli tal-qgħad żdiedu ħafna, u n-numru ta' nies qiegħda laħaq livelli għolja ħafna. Is-sitwazzjoni tal-qgħad taż-żgħażagħ (b'rata tal-qgħad ta' 23,5% bħala medja iżda 55,9% u 62,5% fi ES u EL rispettivament) u l-proporzjon u n-numru dejjem jiżdiedu ta' nies qiegħda fit-tul (minn 4,1% fl-2011 għal 4,6% tal-forza tax-xogħol fl-2012) huma partikolarment ta' tħassib. Madankollu, xi Stati Membri qed ikollhom riżultati sodi fil-qasam tal-impjiegi. L-Awstrija għandha l-iżgħar rata ta' qgħad fl-UE, li kienet 4,7% f'Marzu 2013, filwaqt li r-rata ta' parteċipazzjoni tagħha żdiedet bi ftit għal aktar minn 75%. Fil-Ġermanja, il-qgħad naqas minn aktar minn 8% għal 5,4% fi ftit snin biss. Fir-Renju Unit, ir-rata globali tal-qgħad naqset minn 8,2% fl-2011 għal 7,7% fi Frar 2013. Riformi maġġuri tas-suq tax-xogħol immirati sabiex tittejjeb ir-reżiljenza tas-suq tax-xogħol, tiddaħħal flessiblità interna u esterna akbar, titnaqqas is-segmentazzjoni u tiġi ffaċilitata t-tranżizzjoni bejn l-impjiegi ġew introdotti f'bosta Stati Membri, f'xi każijiet f'konsultazzjoni mal-imsieħba soċjali. Dan huwa partikolarment il-każ f'pajjiżi li jinsabu taħt programm. Dawn ir-riformi għandhom gradwalment jipproduċu l-effetti tagħhom. Huwa importanti li titqies il-ħtieġa li jinbnew id-drittijiet għall-futur u li tiġi żgurata l-impjegabbiltà tal-ħaddiema. Fid-dawl tas-sitwazzjoni ekonomika tal-UE, ir-riformi jenħtiġilhom ukoll li jiffukaw fuq żieda fil-parteċipazzjoni fis-suq tax-xogħol tan-nisa u l-ħaddiema akbar fl-età billi jiġi żgurat li s-sistemi tat-taxxa jipprovdu l-inċentivi t-tajba biex wieħed jirritorna u jibqa' fid-dinja tax-xogħol. L-iżvilupp tal-edukazzjoni u l-kura għat-tfulija bikrija, li s-soltu tissejjaħ il-kura tat-tfal, l-indirizzar tal-faqar tat-tfal u l-prevenzjoni tat-tluq bikri mill-iskola huma strumenti ewlenin biex jintlaħaq dan l-għan. Fuq terminu qasir, il-kapaċità tas-servizzi pubbliċi tal-impjiegi li jlaħħqu maż-żieda fin-numru ta' nies qiegħda qiegħda tiffaċċja sfida serja. Għajnuna fit-tiftix tal-impjieg u opportunitajiet tat-taħriġ aktar effettivi, inkluż appoġġ għal skemi tal-mobilità, huma meħtieġa f'bosta pajjiżi. L-evidenza kollha tindika li l-appoġġ ippersonalizzat jagħti riżultati aħjar; madankollu, mhix qiegħda tittieħed azzjoni f'din id-direzzjoni, jew mhux qiegħda tittieħed malajr biżżejjed, f'bosta Stati Membri li għandhom l-ogħla livelli ta' qgħad. Iffaċċjati bi ħtiġijiet akbar, is-servizzi pubbliċi tal-impjieg għandhom ifittxu li jżidu l-effikaċja u jżidu l-kooperazzjoni tagħhom. Id-dritt fundamentali tal-moviment liberu mnaqqax fit-Trattat jipprovdi opportunitajiet ta' impjiegi. Huwa waħda mill-possibilitajiet sabiex jiġi indirizzat it-tqabbil ħażin tal-ħiliet u l-impjiegi. Il-mobilità fis-suq tax-xogħol tirrappreżenta wkoll mekkaniżmu ta' aġġustament fl-UME. Il-Kummissjoni se tibni fuq is-Servizz Ewropew tal-Impjiegi (EURES), u tintensifika u twessa' l-attivitajiet tiegħu inkluż billi tippromwovi l-mobilità taż-żgħażagħ. Tabella 2. Rati tal-qgħad u l-għadd ta' persuni qiegħda, rata ġenerali u dik fost iż-żgħażagħe (taħt il-25 sena) – Marzu 2013* * Marzu 2013 jew l-aktar dejta reċenti Sors; Il-Kummissjoni Ewropea Valutazzjoni aktar fundamentali hija wkoll meħtieġa dwar kif il-forniment tal-edukazzjoni u t-taħriġ għandhom isiru aktar trasparenti u effiċjenti, kif jinkiseb tqabbil aħjar bejn il-ħiliet u l-impjiegi disponibbli u kif jiġu rrinforzati s-sinerġiji bejn il-fornituri differenti tat-taħriġ. Is-sehem ta' dawk li jitilqu mill-iskola kmieni, b'mod partikolari għan-nies bi sfond żvantaġġat jew ta' migrazzjoni, għadu inaċċettabilment għoli f'bosta Stati Membri u l-forniment tal-opportunitajiet tat-tagħlim tul il-ħajja huma subottimali. It-tluq bikri mill-iskola huwa fuq il-medja tal-UE f'MT, ES, PT, IT, RO u UK[9], filwaqt li BG, RO, EL, HU u SK għandhom l-aktar rata baxxa ta' parteċipazzjoni fit-tagħlim tul il-ħajja[10]. Dawn il-problemi kienu jeżistu qabel il-kriżi iżda huma partikolarment problematiċi issa fid-dawl tad-dimensjoni tal-aġġustamenti ekonomiċi li qed iseħħu, u l-prospett ta' ħajjiet tax-xogħol itwal. It-tqabbil ħażin tal-ħiliet u l-effetti ta' lembut f'diversi reġjuni u setturi huma illustrazzjoni oħra tal-inadegwatezza ta' ċerti sistemi tal-edukazzjoni u t-taħriġ. Bosta Stati Membri bdew riformi tal-edukazzjoni vokazzjonali u s-sistemi tat-taħriġ tagħhom sabiex jadattaw il-ħiliet u l-kompetenzi taż-żgħażagħ għall-ħtiġijiet tas-suq tax-xogħol. Numru ta' Stati Membri stabbilixxew il-bażijiet għal apprendistati ta' kwalità għolja u taħriġ vokazzjonali doppju (EL, ES, IT, LV, PT, SK), għalkemm il-proċess għadu fil-fażijiet inizjali tiegħu u se jkun jeħtieġ involviment mill-qrib tal-partijiet soċjali sabiex jirnexxi. Oħrajn nedew riformi sabiex iżidu l-effiċjenza tas-sistemi tal-edukazzjoni għolja tagħhom sabiex inaqqsu r-rata ta' dawk li jitilqu mill-iskola kmieni u sabiex jadattawhom għall-ħtiġijiet tas-suq tax-xogħol (AT, IT, PL) u qegħdin dejjem aktar jużaw mudelli ta' finanzjament innovattivi bbażati fuq ir-riżultati sabiex jiksbu dawn l-għanijiet (CZ, HU, SK, UK). Iż-żgħażagħ ġew milquta b'mod partikolari miż-żieda fil-qgħad. Tnedew sforzi importanti fil-livell tal-UE sabiex jiġu appoġġjati l-istrateġiji nazzjonali u reġjonali (Kaxxa 5). Kaxxa 5. L-implimentazzjoni tal-Garanzija għaż-Żgħażagħ tal-UE Wara proposta mill-Kummissjoni, l-Istati Membri qablu li jimplimentaw Garanzija għaż-Żgħażagħ biex jagħtu offerta ta' kwalità tajba ta' imjieg, kontinwazzjoni tal-edukazzjoni, apprentistat jew skemi ta' taħriġ fi żmien erba' xhur minn meta jiġu qegħda jew jitilqu l-edukazzjoni formali lil kull persuna żagħżugħa ta' taħt il-25 sena. Il-Finlandja nediet garanzija għal kull persuna żagħżugħa ta' taħt il-25 sena (taħt it-tletin għall-gradwati riċenti) li toffri impjieg, skema ta' taħriġ, taħriġ waqt ix-xogħol, post ta' studju, jew perjodu f'workshop jew riabilitazzjoni sa tlett xhur minn meta l-persuna tkun ġiet qegħda. Fl-Awstrija, "Garanzija għall-Impjiegi u t-Taħriġ" ġiet imnedijja għaż-żgħażagħ ta' bejn id-19 u l-24 sena. Żgħażagħ qegħda jiġu offruti impjieg, taħriġ immirat jew impjieg issussidjat fl-ewwel sitt xhur mir-reġistrazzjoni tagħhom mas-servizz pubblika ta' impjieg. Fl-Isvezja, l-approċċ huwa li ż-żgħażagħ qegħda rreġistrati jingħataw is-setgħa, l-ewwel permezz ta' tlett xhur ta' appoġġ intensifikat għat-tfittxija ta' impjieg, sussegwit bi proċess ta' tqabbil attiv kkombinat ma' apprentistat jew iktar edukazzjoni. Il-Kummissjoni pproponiet, u l-Kunsill Ewropew qabel magħha, it-tnedija tal-Inizjattiva favur l-Impjiegi taż-Żgħażagħ. Din l-Inizjattiva se tagħmel EUR 6 biljun disponibbli matul il-perjodu Finanzjarju Pluriennali li jmiss (2014 sa 2020) biex jappoġġaw liż-żgħażagħ li ma jkunux f'impjieg, edukazzjoni jew taħriġ (NEETs) f'reġjuni li għandhom rata ta' qgħad ta' iktar minn 25% fost iż-żgħażagħ. L-Inizjattiva jista' jkollha rwol ewlieni biex tappoġġa l-Garanzija taż-Żgħażagħ. L-impatt soċjali sever tal-kriżi qed tikkawża żieda fil-livelli ta' faqar f'għadd ta' Stati Membri. Xi wħud qed jaċċelleraw l-isforzi biex jikkonfrontaw il-faqar u l-esklużjoni soċjali, iżda ma hemmx aktar xi jsir biex jissaħħu x-xbieki ta' sigurtà soċjali u titjieb l-adegwatezza u l-kosteffettività tal-benefiċċji, inkluż permezz ta' immirar aħjar, simplifikazzjoni amministrattiva u aktar ibbenefikar minn miri. Għandu jingħata sostenn biex dawk li huma qiegħda għat-tul ikunu jistgħu jikkollegaw aħjar mad-dinja tax-xogħol, u rabtiet aħjar bejn il-miżuri ta' assistenza u attivazzjoni soċjali huma essenzjali għal dan l-effett. Nimmodernizzaw l-amministrazzjoni pubblika Il-kriżi wriet li d-dgħufijiet fl-amministrazzjoni pubblika jistgħu jagħmlu ħsara għall-kapaċitajiet tal-Istati Membri sabiex jimplimentaw politiki ekonomiċi u soċjali moderni u orjentati lejn ir-riformi. Mill-ħtieġa li jiġu rriformati ċerti servizzi pubbliċi tal-impjieg għan-nuqqas ta' kapaċità analitika ekonomika fit-tfassil u l-implimentazzjoni tar-riformi strutturali, li tittejjeb il-ġestjoni u jiġu miżjuda l-livelli baxxi tal-assorbiment tal-fondi strutturali tal-UE, il-ħtieġa li jiġu mmodernizzati l-amministrazzjonijiet pubbliċi tal-Istati Membri hija ċara. L-immodernizzar tal-amministrazzjoni pubblika jitlob it-tisħiħ tat-tfassil u l-implimentazzjoni strateġiċi: il-ministeri u l-awtoritajiet pubbliċi fuq il-livelli nazzjonali, reġjonali u lokali għandhom itejbu l-kapaċitajiet tagħhom sabiex jiddefinixxu l-isfidi ewlenin, jidentifikaw il-prijoritajiet ewlenin sabiex jiġu indirizzati dawn l-isfidi, jivvalutaw l-impatt ekonomiku, soċjali u ambjentali tal-interventi, u jfasslu pjanijiet ta' azzjoni xierqa b'miri intermedji ċari. Madankollu, huwa kruċjali li jkun hemm approċċ integrat: sabiex tiġi evitata proliferazzjoni ta' strateġiji dwar ir-riforma tal-amministrazzjoni pubblika, l-iżvilupp u l-implimentazzjoni ta' dawn l-istrateġiji għandhom jiġu kkoordinati mill-qrib madwar id-dipartimenti kollha relevanti. Amministrazzjoni pubblika moderna hija essenzjali sabiex tappoġġja t-tfassil u l-implimentazzjoni tal-politiki li jippromwovu l-impjiegi, it-tkabbir u l-kompetittività. L-iżvilupp ta' ambjent favorevoli għall-SMEs, pereżempju, jitlob it-tnaqqis tal-piż amministrattiv marbut mat-twaqqif ta' negozji ġodda u qafas amministrattiv li jippromwovi l-innovazzjoni. Dan min-naħa tiegħu jitlob it-tisħiħ tal-kapaċità amministrattiva tal-awtoritajiet pubbliċi, u appoġġ għas-servizzi ta' appoġġ onlajn u infrastrutturi moderni tal-informazzjoni. Forza tax-xogħol imħarrġa tal-amministrazzjoni pubblika hija importanti, b'mod partikolari fi zminijiet ta' kriżi bl-għafsa li din tikkawża fuq il-finanzjament pubbliku. Hija importanti mhux biss il-kapaċità li wieħed jiġbed persunal tajjeb iżda wkoll dik li wieħed iżommhom, u għalhekk iżomm l-amministrazzjoni pubblika attraenti. Dan jitlob l-ewwel nett politiki ta' reklutaġġ solidi, skemi ta' promozzjoni u żvilupp tal-karrieri, il-promozzjoni tat-tmexxija, fost l-oħrajn permezz tat-tagħlim u t-taħriġ. Xi Stati Membri qegħdin inaqqsu l-impjieg fis-settur pubbliku u oħrajn qegħdin jinvestu fil-gvern elettroniku jew fiż-żieda tal-effiċjenza u l-kosteffikaċja. Il-kriżi wriet ukoll l-impatt ekonomiku negattiv ta' sistemi legali kajmana u antikwati u r-relevanza tal-kwalità, indipendenza u effiċjenza tal-ġudikatura sabiex tinżamm jew tinkiseb il-kunfidenza tal-investituri. Xi Stati Membri issa qegħdin jieħdu passi sabiex jirriformaw il-liġijiet tal-insolvenza, iżidu l-effiċjenza tas-sistema tal-qorti tagħhom (il-Portugall u Spanja) iżda f'oħrajn (Malta, ir-Rumanija, l-Italja, is-Slovakkja, l-Ungerija, il-Latvja u l-Bulgarija) l-Kummissjoni għamlet rakkomandazzjonijiet għal azzjoni aktar mgħaġġla u aktar effettiva u/jew għal miżuri sabiex tissaħħaħ l-indipendenza tal-ġudikatura. Sforzi sabiex jiġu rriformati l-amministrazzjonijiet u l-leġiżlazzjoni tat-taxxa huma wkoll meħtieġa sabiex tittejjeb il-konformità tal-kontribwenti tat-taxxa u jitnaqqsu l-ispejjeż amministrattivi u tal-konformità. Kaxxa 6. Eżempji ta' miżuri riċenti biex tiġi indirizzata l-konformità fiskali u titjieb l-effiċjenza tal-amministrazzjoni tat-taxxa Biex tittejjeb il-konformità fiskali, il-pajjiżi qegħdin jimplimentaw kemm miżuri ta' konformità volontarji kif ukoll politiki ta' infurzar. It-taħlita tvarja skont iċ-ċirkostanzi nazzjonali. BE żied b'erba' darbiet il-penali għall-frodi tat-taxxa u l-awtoritajiet tat-taxxa ingħataw aċċess miżjud għad-dejta personali. BG introduċiet servizzi elettroniċi addizzjonali u espandiet il-kanali ta' komuninazzjoni biċ-Ċentru ta' Informazzjoni tal-Aġenzija Nazzjonali tad-Dħul, b'hekk żiedet l-użu ta' tagħrif ta' partijiet terzi. CZ kompliet taħdem fuq is-simplifikazzjoni tal-organizzazzjoni tal-awtorità tat-taxxa tagħha (biex timxi lejn Aġenzija Integrata tatal-Introjti), u tejbet il-kapaċità ta' ġestjoni tar-riskju tagħha bl-intorduzzjoni tal-kunċett ta' "kontribwent tal-VAT mhux affidabbli". IT min-naħa tagħha żiedet il-kontrolli u għamlet is-sanzjonijiet iktar stretti, filwaqt li żiedet l-obbligi tat-tagħrif għall-kontribwenti. Min-naħa l-oħra, il-pajjiż implimenta għadd ta' miżuri ta' simplifikazzjoni. LT tejbet l-istrateġija ta' konformità tagħha, żiedet l-assistenza mogħija lill-kontribwenti waqt li saħħet il-kontrolli, b'mod partikolari għal tranżazzjonijiet bbażati fuq il-ħlasijiet. SK tejbet it-tekniki ta' ġestjoni tar-riskju b'attenzjoni speċjali fuq il-frodi tal-VAT u ħadet miżuri biex tiġġieled l-evażjoni billi ordnat pagamenti elettroniċi 'il fuq minn ċertu limitu. 4. Konklużjoni Il-prospettiva ekonomika fuq perjodu qasir għall-Ewropa għadha dgħajfa, iżda bosta mill-azzjonijiet li issa qed jittieħdu mill-Istati Membri qegħdin jgħinu lill-UE sabiex toħroġ mill-kriżi. Fiż-żona euro qed jitnaqqsu l-iżbilanċi tal-kontijiet kurrenti, u l-kont kurrenti tagħha miexi lejn bilanċ favorevoli. L-isforzi biex l-ekonomija tikseb bilanċ ġdid jridu jitkomplew fl-Istati Membri kollha: il-pajjiżi b'defiċit iridu jixprunaw il-kompetittività tagħhom, filwaqt li l-pajjiżi b'bilanċ favorevoli jridu jneħħu l-ostakoli għat-tkabbir tad-domanda domestika tagħhom. Irid ikun hemm ħidma aktar sfieqa fuq ir-riformi strutturali, peress li dan mhux xi mument baxx normali fiċ-ċiklu. Iżda spiss irid ikun hemm bżonn li jgħaddi ċertu żmien qabel ma l-benefiċċji jsiru konkreti, abbażi tal-esperjenza passata, is-sitwazzjoni tal-impjiegi tirreaġixxi biss wara li għadda ż-żmien. Politiki attivi tas-suq tax-xogħol huma kruċjali, b'mod partikolari fil-ġlieda kontra l-qgħad taż-żgħażagħ. Iż-żmien addizzjonali propost għall-konsolidazzjoni fiskali għal xi Stati Membri għandu jintuża għall-implimentazzjoni ta' riformi strutturali ambizzjużi sabiex tiżdied il-kapaċità tal-aġġustament u jiġu xprunati t-tkabbir u l-impjiegi. Hija meħtieġa urġenza akbar, inkluza l-aċċellerazzjoni tad-deċiżjonijiet u l-mobilizzazzjoni tal-finanzjament fil-livell nazzjonali, sabiex jiġi miġġieled il-qgħad taż-żgħażagħ. L-Iskema tal-Garanzija taż-Żgħażagħ, proposta mill-Kummissjoni u issa adottata mill-Istati Membri, hija element importanti f'dan ir-rigward u għandha tiġi attivata malajr fuq il-livell nazzjonali. L-iffinalizzar tal-ftehim dwar il-qafas finanzjarju pluriennali li jmiss, li se jipprovdi finanzjament addizzjonali apposta sabiex jiġi indirizzat il-qgħad taż-żgħażagħ, għandu wkoll jingħata prijorità għolja. It-tiswija tal-kapaċità tas-settur finanzjarju li jittrażmetti t-tfaddil lejn l-aktar użi produttivi għalih se tkun importanti sabiex jiżdiedu l-livelli tal-investiment, b'mod patikolari għan-nofsinhar tal-Ewropa. B'mod parallel, l-Istati Membri għandhom jaċċelleraw it-tħejjijiet tagħhom għall-Qafas Finanzjarju Pluriennali li jmiss sabiex il-kofinanzjament tal-investiment u l-miżuri tal-appoġġ tal-impjiegi min-naħa tal-UE jkunu jistgħu jsiru disponibbli sa mill-bidu tal-2014 sabiex tiġi appoġġjata l-implimentazzjoni tar-riformi mitluba fir-rakkomandazzjonijiet speċifiċi għall-pajjiżi. B'mod parallel, huwa meħtieġ progress rapidu dwar l-Unjoni Bankarja sabiex tissaħħaħ il-kunfidenza. Fuq terminu qasir, jenħtieġ li niżguraw li l-karti tal-bilanċ tal-banek ikunu adegwatament ikkapitalizzati sabiex ikunu jistgħu jwettqu r-rwol tagħhom fl-intermedjazzjoni finanzjarja u jikkontribwixxu għat-tisħiħ tal-potenzjal tat-tkabbir tal-Ewropa. Il-proċess tas-Semestru Ewropew issa huwa stabbilit tajjeb, u qiegħed jaħdem sabiex jipprovdi tiswir ta' politika aktar ikkoordinat madwar l-UE. Huwa jqis l-ispeċifiċità ta' kull pajjiż filwaqt li fl-istess waqt jiżviluppa sinerġiji madwar il-pajjiżi, u jirrikonoxxi l-interdipendenza bejn il-membri tal-UE. Għall-eżerċizzju tal-2013, il-Kummissjoni aċċellerat il-kuntatti politiċi u tekniċi tagħha mal-Istati Membri u bosta Stati Membri għamlu sforz akbar sabiex jinvolvu lill-parlamenti nazzjonali, lill-imsieħba soċjali u lis-soċjetà ċivili fl-iżvilupp u d-diskussjoni tal-programmi nazzjonali ta' riforma tagħhom. Is-sjieda nazzjonali tal-proċess tar-riforma se tkun kruċjali għas-suċċess tiegħu. L-Ewropa qiegħda twettaq mewġa ta' riformi li se jippermettu tkabbir ġdid, sostenibbli u li jġib miegħu ħafna impjiegi. Ma nistgħux innaqqsu l-viġilanza tagħna quddiem dawn l-isfidi fil-livell nazzjonali u tal-UE. L-implimentazzjoni tar-riformi strutturali se tkun l-aġenda konġunta tal-Ewropa għas-snin li ġejjin. Jekk naħdmu flimkien fil-livell tal-UE u dak nazzjonali, nistgħu mmexxu l-Ewropa lil hinn mill-kriżi kurrenti lejn perkors ta' tkabbir intelliġenti, sostenibbli u inklussiv. Nota: Ir-rakkomandazzjonijiet tal-Kummissjoni ppreżentati fid-29 ta' Mejju 2013 għall-2013-2014.Ċipru, il-Greċja, l-Irlanda u l-Portugall għandhom jimplimentaw l-impenji skont il-programmi ta' assistenza finanzjarja tal-UE/FMI. Aktar informazzjoni hawn: http://ec.europa.eu/europe2020/index_en.htm Anness 2 – Ħarsa ġenerali lejn il-miri ta' Ewropa 2020[11] *Pajjizi li esprimew il-mira nazzjonali tagħhom f'relazzjoni ma' indikatur differenti mill-indkatur ewlieni tal-UE Miri tal-Istati Membri || Rata ta' impjieg (%) || R&Ż f'% ta' PDG || Miri tat-tnaqqis tal-emissjonijiet (imqabbla mal-livell tal-2005)[12] || Enerġija rinnovabbli || Effiċjenza tal-enerġija[13] || % ta' dawk li jħallu l-iskola kmieni || Edukazzjoni terzjarja f'% || Tnaqqis tal-popolazzjoni fir-riskju tal-faqar jew f'esklużjoni soċjali f'għadd ta' persuni Mira ewlenina tal-UE || 75 % || 3 % || *20 % (imqabbel ma' livelli tal-1990) || 20 % || 20 % || 10 % || 40 % || 20 000 000 Stima tal-UE || 73.70-74% || 2.65-2.72% || *20 % (imqabbel ma' livelli tal-1990) || 20 % || n.a || 10.3-10.5% || 37.6-38.0%[14] || AT || 77-78% || 3,76 % || *16 % || 34 % || 31,5 || 9,5 % || 38% (inkluż ISCED 4a, li fl-2010 kien ta' madwar 12%) || 235 000 BE || 73,2 % || 3,0 % || *15 % || 13 % || || 9,5 % || 47 % || 380 000 BG || 76 % || 1,5 % || 20 % || 16 % || || 11 % || 36 % || 260, 000* CY || 75-77% || 0,5 % || *5 % || 13 % || 2,8 || 10 % || 46 % || 27 000 CZ || 75 % || 1% (settur pubbliku biss) || 9 % || 13 % || || 5,5 % || 32 % || Jinżamm l-għadd ta' persuni f'riskju tal-faqar jew ta' esklużjoni soċjali fil-livell tal-2008 (15.3% tal-popolazzjoni totali) bi sforzi biex titnaqqas b'30,000 DE || 77 % || 3 % || *14 % || 18 % || 251,0 || <10% || 42% (inkluż ISCED4 li fl-2010 kien 11.4%) || 320, 000 (qiegħda fit-tul)* DK || 80 % || 3 % || *20 % || 30 % || 17,8 || <10% || Mill-amqas 40% || 22,000 (persuni li jgħixu f'unita domestika b'intensità baxxa ħafna ta' xogħol)* EE || 76 % || 3 % || 11 % || 25 % || 6,5 || 9,5 % || 40 % || 61,860 persuna barra mir-riskju tal-faqar* EL || 70 % || 0,67 % || *4 % || 18 % || 27,1 || taħt 10% || 32 % || 450 000 ES || 74 % || 2 % || *10 % || 20 % || 121,6 || 15 % || 44 % || 1,400,000-1,500,000 FI || 78 % || 4 % || *16 % || 38 % || 35,9 || 8 % || 42 % (definizzjoni nazzjonali ristretta) || 150 000 FR || 75 % || 3 % || *14 % || 23 % || 236,3 || 9,5 % || 50 % || L-ebda mira ġdida għalissa (il-mira kienet valida sal-2012) * HU || 75 % || 1,8 % || 10 % || 14,65 % || 26,6 || 10 % || 30,3 % || 450 000 IE || 69-71% || appross.2%- 2.5% tal-PND || *20 % || 16 % || 13,9 || 8 % || 60 % || 200,000* IT || 67-69% || 1,53 % || *13 % || 17 % || 158,0 || 15-16% || 26-27% || 2 200 000 LT || 72,8 % || 1,9 % || 15 % || 23 % || || <9% || 40 % || 170 000 LU || 73 % || 2.3-2.6% || *20 % || 11 % || || <10% || 66 % || 6 000 LV || 73 % || 1,5 % || 17 % || 40 % || 5.23* || 13,4 % || 34-36% || 121,000* MT || 62,9 % || 0,67 % || 5 % || 10 % || 0,825 || 29 % || 33 % || 6 560 NL || 80 % || 2,5 % || *16 % || 14 % || . || <8 % || >40% 45% mistennija fl-2020 || 93,000* PL || 71 % || 1,7 % || 14 % || 15,48 % || 96,4 || 4,5 % || 45 % || 1 500 000 PT || 75 % || 3 % || 1 % || 31 % || 22,5 || 10 % || 40 % || 200 000 RO || 70 % || 2 % || 19 % || 24 % || || 11,3 % || 26,7 % || 580 000 SE || Aktar sew minn 80% || Appross. 4% || *17 % || 49 % || 36.7-66.0 || <10% || 40-45% || Tnaqqis tal-% ta' nisa u rġiel li mhumiex fil-forza lavorattiva (barra minn studenti fulltime), dawk qiegħda fit-tul jew dawk fuq liv għall-mard fit-tul għal sew taħt l-14% sal-2020* SI || 75 % || 3 % || 4 % || 25 % || || 5 % || 40 % || 40 000 SK || 72 % || 1,2 % || 13 % || 14 % || 16,2 || 6 % || 40 % || 170 000 UK || L-ebda mira fil-PNR || L-ebda mira fil-PNR || *16 % || 15 % || 177.6. || L-ebda mira fil-PNR || L-ebda mira fil-PNR || Miri numeriċi eżistenti tal-Att tal-2010 dwar il-Faqar fost it-Tfal* HR[15] || 59 % || 1,4 % || +26 % || 20 % || || 4 % || 35 % || 100 000 [1] L-ewwel net l-EFSM u l-EFSF u sussegwentement il-MES. [2] http://ec.europa.eu/taxation_customs/taxation/tax_fraud_evasion/index_en.htm [3] COM (2013) 150 [4] Ġew identifikati żbilanċi għal dawn il-pajjiżi f'dan il-qasam taħt il-Proċedura tal-Iżbilanċi Makroekonomiċi. [5] Fl-2013, l-Istati Membri bdew jiksbu introjti ġodda mill-qligħ mill-iskambju ta' kwoti tal-emissjonijiet li jistgħu jintużaw għall-finanzjament ta' proġetti innovattivi b'livell baxx ta' karbonju. [6] Ara: http://ec.europa.eu/economy_finance/publications/economic_paper/2012/pdf/ecp_456_en.pdf [7] Żewġ Stati Membri ma kkomunikawx il-miri indikattivi tagħhom tal-effiċjenza fl-enerġija kif mitlub taħt l-artikoli 3 u 24 tad-Direttiva dwar l-Effiċjenza tal-Enerġija (2012/27/UE) u disa' Stati Membri għamlu komunikazzjonijiet li ma kinux sħaħ. [8] Ara: http://ec.europa.eu/environment/waste/studies/pdf/study%2012%20FINAL%20REPORT.pdf [9] Ara: http://ec.europa.eu/europe2020/pdf/themes/21_early_school_leaving.pdf [10] Ara: http://ec.europa.eu/europe2020/pdf/themes/22_quality_of_education_and_training.pdf [11] Il-miri nazzjonali kif imfissra fil-Progammi Nazzjonali ta' riforma f'April 2013. [12] Il-miri nazzjonali ta' tnaqqis tal-emissjonijiet definiti fid-Deċiżjoni 2009/406/KE (jew "Deċiżjonijiet ta' Qsim tal-Isforzi") jikkonċernaw l-emissjonijiet mhux koperti mis-Sistema ta' Skambju ta' Emissjonijiet. L-emissjonijiet koperti mis-Sistema ta' Skambju ta' Emissjonijiet se jitnaqqsu b'21% mqabbel mal-livelli tal-2005 levels. It-tnaqqis totali korrispondenti fl-emissjonijiet se jkun ta' -20% mqabbel mal-livelli tal-1990. [13] Id-Direttiva dwar l-Effiċjenza tal-Enerġija 2012/27/UE tistipula fl-artikolu 3(1)(a) li l-konsum tal-enerġija tal-Unjoni Ewropea fl-2020 ma jridx ikun ta' aktar minn 1474 Mtoe enerġija primarja jew mhux aktar minn 1078 Mtoe ta' enerġija finali. L-Istati Membri kollha ħlief tnejn (ir-Repubblika Ċeka u l-Lussemburgu) stabilixxew il-miri tagħhom sat-30 April 2013, iżda mhux kollha esprimew dawn il-miri f'livell primarju u finali ta' enerġija kif mitlub mid-Direttiva. Dadn jispjega għaliex id-dejta għal xi Stati Membri u l-istima tal-livell tal-UE huma nieqsa. Din it-tabella tirrapporta biss dwar il-livelli tal-konsum ta-enerġija primarjafl-2020 expressa f'Mtoe. '*' tinidika li l-mira hi preliminari. [14] Il-kalkolu ma jinkludix ISCED 4 (il-Ġermanja, l-Awstrija). [15] Il-Kroazja ppreżentat lista ta' miri nazzjonali prelminari għall-2020. Meta wieħed iqis in-natura preliminari tagħhom, mhumiex inklużi fl-istimi tal-UE kollha.